Umay Shahab

Muhammad Arfiza Shahab (lahèr tangghâl 16 Pèbruwari 2001), èkennal kalabân Umay Shahab èngghi panèka palakon, sutraḍara, proḍuser, tokang nolès naskah, penyanyè, sareng prèsènter Inḍonèsia sè katoronan Arab.Panji Prayitno. "Profil dan Perjalanan Umay Shahab, Artis Cilik Sukses Jadi Sutradara" . Liputan 6. 2023-10-29. Aksès 2026-01-13.

 Kaoḍi'ân awwâlna 
Umay lahèr è Roma Sakè' Haji Jakarta, Makasar, Jakarta Tèmor. Salèrana asalna ḍâri kalowarga Alawiyyin, sè tamaso' orèng Arab Hadhrami kalaban marga Aal Shihāb-Uddīn. Ramana tamaso' sorang karyawan swasta sè asmana Said Hanafi Shahab. Manabi èbhuna tamaso' orèng Betawi sè asmana Yahni Dahmayanti. Umay ngaghunghè sèttong alè' lakè' sè asmana Raffi Shahab.

Umay lahèr kalabân asma Muhammad Arfiza Shahab. Awwâlna, nalèkana salèrana ghi' bâḍâ è ḍâlem tabu'na èbhuna, èbhuna segghut maos buku sè nyaretaaghi carètana khalifah Islam Umar bin Khattab. Èbhuna Umay pas ngaghungè pangaterro kaangghuy aparèng asma Umar. Namong, karana ampon bânnya' orèng sè asmana Umar, salèrana mèlè kaangghuy ngobâ dhâddhi Umay. Pèlèan kasebbhut èsaroju'è sareng ramana Umay. Maskè akhèrra Umay ta' dhâddhi nyama resmina, nyama kasebbhut ghi' èghunaaghi mènangka dhâddhi nyama olokan tor nyama pagghung sajjhek ghi' kènè'.

 Karèr 
È taon 2009, Umay molaè akarèr è ḍunia tarik sowara kalabân makalowar album sè ajuḍul Umay, sè èdistribusiaghi lèbât KFC. Album panèka nganḍalaghi laghu "SKJ" sè melodina èpondhut ḍâri laghu "Loppa-loppa Ènga'" kaghungna Kobhurân Band. Album panèka paju èjhuwâl lebbi ḍâri 250 èbu kopi tor ngaollè penghargaan triple platinum.

Umay amolaè karèrna dhâddhi sutradara kalabân ngator filem pènḍe' sè ajuḍul Cinta è Bhâ'ligghâ Awan è taon 2016. È taon 2021, salèrana dhâddhi sutraḍara è filem sè lanjhâng kalabân juḍul Kaulâ Pekkèr Sampèan Roma.

 Pamolangna 
Universitas Paramadina, S-1 Èlmo Komunikasi (lulus).

 Sombher